CELEX: 32017D1256
Language: hu
Date: 2017-07-11 00:00:00
Title: A Bizottság (EU) 2017/1256 végrehajtási határozata (2017. július 11.) az EURES-hálózattal kapcsolatos nemzeti munkaprogramokra vonatkozó uniós szintű információcserére szolgáló formanyomtatványokról és eljárásokról (EGT-vonatkozású szöveg. )

12.7.2017   
            
            
               HU
            
            
               Az Európai Unió Hivatalos Lapja
            
            
               L 179/24
            
         A BIZOTTSÁG (EU) 2017/1256 VÉGREHAJTÁSI HATÁROZATA
   (2017. július 11.)
   az EURES-hálózattal kapcsolatos nemzeti munkaprogramokra vonatkozó uniós szintű információcserére szolgáló formanyomtatványokról és eljárásokról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a foglalkoztatási szolgálatok európai hálózatáról (EURES), a munkavállalók mobilitási szolgáltatásokhoz való hozzáféréséről és a munkaerőpiacok további integrációjáról, valamint a 492/2011/EU és az 1296/2013/EU rendeletek módosításáról szóló, 2016. április 13-i (EU) 2016/589 európai parlamenti és a tanácsi rendeletre (1) és különösen annak 31. cikke (5) bekezdésére,
   az EURES-bizottsággal folytatott konzultációt követően,
   mivel:
   
               (1)
            
            
               Az (EU) 2016/589 rendelet előírja egy a nemzeti, regionális és ágazati munkaerőpiaci kínálattal és kereslettel kapcsolatos információcserére szolgáló olyan uniós szintű, hatékony rendszer létrehozását a Bizottság és a tagállamok között, amely alapot biztosít a tagállamok számára az EURES-hálózaton belüli gyakorlati együttműködéshez.
            
         
               (2)
            
            
               Az (EU) 2016/589 rendelet 30. cikkének (1) bekezdése úgy rendelkezik, hogy a tagállamoknak nemek szerinti bontásban információkat kell gyűjteniük a nemzeti és ágazati munkaerőpiacokon jelentkező munkaerőhiányról és -túlkínálatról, és elemezniük kell ezeket az információkat, különös figyelmet fordítva a munkaerőpiac legkiszolgáltatottabb csoportjaira és a munkanélküliség által leginkább sújtott régiókra, valamint a nemzeti szintű és adott esetben határokon átnyúló EURES-tevékenységekre.
            
         
               (3)
            
            
               Az (EU) 2016/589 rendelet 31. cikkének (1) bekezdése előírja, hogy a nemzeti koordinációs irodáknak az EURES-hálózat keretében a saját tagállamukban elvégzendő tevékenységekre vonatkozó nemzeti munkaprogramot kell készíteniük. Amennyiben a tagállamok az egy adott programozási ciklusba tartozó nemzeti munkaprogramjaikat megosztják egymással, az feltételezhetően lehetővé teszi a nemzeti koordinációs irodák számára, hogy az EURES-hálózat erőforrásait az Európai Koordinációs Irodával együttműködésben a megfelelő intézkedésekhez és projektekhez rendeljék, és ezáltal elősegítsék, hogy a hálózat olyan, fokozottan eredményorientált eszközzé fejlődjön, amely a munkaerőpiacok dinamikájának megfelelően képes a munkavállalók és a munkáltatók igényeire reagálni.
            
         
               (4)
            
            
               A nemzeti koordinációs irodák és az Európai Koordinációs Iroda közötti, az egyes munkaprogramokra vonatkozó eszmecserék és a tervezetek közös elemzése javítaná a hálózat működését, fokozná az átláthatóságot és bővítené a hálózaton belüli együttműködés lehetőségeinek körét.
            
         
               (5)
            
            
               Az (EU) 2016/589 rendelet 31. cikkének érvényesítése érdekében a nemzeti koordinációs irodáknak az e rendelkezésben említett, nemzeti szinten elérhető információkat a nemzeti munkaprogram előkészítésének részeként össze kell gyűjteniük és meg kell vizsgálniuk, és a Bizottság nagyra értékelné, ha figyelembe vennék az uniós szinten hozzáférhető vonatkozó jelentéseket és dokumentumokat.
            
         
               (6)
            
            
               Az (EU) 2016/589 rendelet 31. cikkének (2) bekezdése szerint a nemzeti koordinációs irodák által összeállított munkaprogram-tervezeteket évente kell kidolgozni és azokban meg kell határozni az EURES-hálózat keretében végrehajtandó fő tevékenységeket, a végrehajtásukra elkülönített valamennyi humán- és pénzügyi erőforrást, valamint a tervezett tevékenységek nyomon követésére és értékelésére vonatkozó eljárásokat.
            
         
               (7)
            
            
               Az Európai Bizottságnak a nemzeti munkaprogramokhoz közös formanyomtatványokat kell kialakítania – amelyek szerkezete tükrözi az (EU) 2016/589 rendelet általános célját – annak érdekében, hogy azokon valamennyi tagállam feltüntesse a munkavállalók és a munkáltatók részére nyújtott, az (EU) 2016/589 rendelet 21–28. cikkében említett fő támogatási szolgáltatási tevékenységeket.
            
         
               (8)
            
            
               A nemzeti koordinációs irodák által a közös programozás terén a 2012/733/EU bizottsági végrehajtási határozat (2) értelmében végzett együttműködés során szerzett tapasztalatokra építve, és – tekintettel a különböző nemzeti struktúrákra – elegendő rugalmasságot lehetővé téve, ki kell alakítani a nemzeti munkaprogramok elkészítésének közös ütemtervét.
            
         
               (9)
            
            
               Ki kell aknázni minden lehetséges szinergiát az (EU) 2016/589 rendelet 32. cikke értelmében az EURES tevékenységeinek számos területén nemzeti szinten végzett adatgyűjtési és -elemzési intézkedésekkel és eljárásokkal, különösen annak érdekében, hogy a nemzeti munkaprogramok olyan indikátorokat alkalmazzanak, amelyek az állami foglalkoztatási szolgálatokon belül meglévő gyakorlatra épülnek és következetes módon hozzájárulnak az (EU) 2016/589 rendelet 32. cikkének (3) bekezdése alapján elfogadandó végrehajtási jogi aktusokban említett adatgyűjtési tevékenységhez.
            
         
               (10)
            
            
               Lehetővé kell tenni, hogy az EURES-tagok és -partnerek EURES- személyzete hozzáférhessen a nemzeti munkaprogramokra vonatkozó releváns információkhoz, hogy jobban hozzájárulhassanak az EURES-hálózat (EU) 2016/589 rendelet 6. cikkében meghatározott céljainak megvalósításához.
            
         
               (11)
            
            
               A nemzeti munkaprogramok keretében a tevékenységekről és az eredményekről összegyűjtött információk jelentős mértékben hozzájárulhatnak az EURES tevékenységéről készített jelentés elkészítéséhez, amelyet a Bizottság az (EU) 2016/589 rendelet 33. cikke szerint kétévente nyújt be az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának, ezért meg kell vizsgálni, hogy a munkaprogramok mely részeit lehet elérhetővé tenni erre a célra.
            
         ELFOGADTA EZT A HATÁROZATOT:
   1. cikk
   Tárgy
   Ez a határozat meghatározza az EURES-hálózaton belüli, a hálózat tevékenységeinek programozására vonatkozó információcseréhez szükséges intézkedéseket.
   Ennek érdekében rendelkezik a nemzeti koordinációs irodák által az (EU) 2016/589 rendelet 31. cikkének (2) bekezdése szerinti nemzeti programok készítése során használandó formanyomtatványról, és uniós szinten előírja a nemzeti munkaprogramokra vonatkozó információcserét szolgáló eljárásokat.
   2. cikk
   A programozási ciklus szervezése
   (1)   Az egyes nemzeti koordinációs irodáknak minden évben nemzeti munkaprogramot kell készíteniük az EURES-hálózat adott tagállamban folyó tevékenységeiről, az I. mellékletben megjelölt formanyomtatványnak megfelelően.
   (2)   A nemzeti munkaprogram-tervezeteket valamennyi nemzeti koordinációs iroda rendelkezésére kell bocsátani, hogy azoknak lehetőségük nyíljon a tervezett tevékenységekre vonatkozó információk megszerzésére, valamint a tevékenységekkel kapcsolatos együttműködésre és információcserére vonatkozó javaslatok megtételére.
   (3)   Az uniós szintű szociális partnerek Koordinációs Csoportban részt vevő képviselői számára lehetőséget kell biztosítani arra, hogy észrevételeket tegyenek a nemzeti munkaprogram-tervezetekkel kapcsolatban.
   (4)   Az észrevételek megtételére adott időszak elteltével a végleges nemzeti munkaprogramokat valamennyi nemzeti koordinációs iroda számára elérhetővé kell tenni.
   (5)   A nemzeti munkaprogramoknak a lehető legnagyobb mértékben alkalmazniuk kell az (EU) 2016/589 rendelet 32. cikkének (3) bekezdése alapján elfogadandó végrehajtási jogi aktusok értelmében alkalmazandó indikátorokat és célokat.
   (6)   A nemzeti munkaprogramok egyéb további indikátorokat is alkalmazhatnak.
   (7)   A nemzeti koordinációs irodáknak évente jelentést kell készíteniük a nemzeti munkaprogramok végrehajtásáról, feltüntetve a tervezett tevékenységek eredményeit.
   3. cikk
   A nemzeti koordinációs irodák szerepköre és felelőssége
   A nemzeti koordinációs irodák a működési helyük szerinti tagállamban az alábbi kötelezettségekkel rendelkeznek:
   
               a)
            
            
               a szükséges információk összegyűjtése, elemzése és megosztása az (EU) 2016/589 rendelet 30. cikke szerint, nemzeti munkaprogram-tervezetük elkészítése céljából;
            
         
               b)
            
            
               nemzeti munkaprogramjuk tervezetének elkészítése az I. mellékletben található formanyomtatvány alkalmazásával;
            
         
               c)
            
            
               a II. mellékletben szereplő, a nemzeti munkaprogram-tervezetek benyújtására vonatkozó határidők betartása;
            
         
               d)
            
            
               nemzeti munkaprogram-tervezetüknek a hálózat rendelkezésére bocsátása az Európai Koordinációs Iroda által megszabott eszközök alkalmazása révén;
            
         
               e)
            
            
               a nemzeti munkaprogram-tervezetek közös felülvizsgálatában való részvétel, az ilyen programok véglegesítése, valamint a munkavállalók és a munkáltatók részére nyújtott támogató szolgáltatások terén való gyakorlati együttműködés növelése érdekében;
            
         
               f)
            
            
               a közös felülvizsgálat után a nemzeti munkaprogram véglegesítése;
            
         
               g)
            
            
               szükség esetén az éves munkaprogram aktualizálása és a frissítések hozzáférhetővé tétele a hálózat számára az Európai Koordinációs Iroda által elrendelt eszközök alkalmazása révén;
            
         
               h)
            
            
               jelentés készítése a nemzeti munkaprogramban meghatározott tevékenységek végrehajtásáról, tiszteletben tartva a II. mellékletben szereplő határidőket.
            
         4. cikk
   Az Európai Koordinációs Iroda szerepköre és felelőssége
   Az Európai Koordinációs Iroda felelős a tagállamok közötti, a nemzeti munkaprogramokra és a közös felülvizsgálatra vonatkozó információcsere támogatásáért, különösen az alábbi eszközökkel:
   
               a)
            
            
               az (EU) 2016/589 rendelet 30. cikke szerinti, uniós szinten elérhető releváns információk megosztása a nemzeti koordinációs irodákkal, nemzeti munkaprogram-tervezeteik elkészítésének elősegítése érdekében;
            
         
               b)
            
            
               egy olyan eszköz kialakítása és fenntartása az EURES extranetes portálon, amely a nemzeti koordinációs irodák számára elérhetővé teszi a 7. cikkben említett formanyomtatványt, valamint az annak kitöltésére és benyújtására vonatkozó információkat, lehetőséget nyújtva arra, hogy az irodák áttekintsék és véleményezzék egymás nemzeti munkaprogram-tervezeteit;
            
         
               c)
            
            
               a II. mellékletben szereplő, a nemzeti munkaprogram-tervezetek benyújtására, a közös felülvizsgálatra, valamint a nemzeti munkaprogramok végrehajtásáról készült jelentésekre vonatkozó határidők betartásának felügyelete;
            
         
               d)
            
            
               bármely más eszköz, képzés és támogatás biztosítása a programozási ciklussal kapcsolatos információcsere és az egymástól való tanulás megkönnyítéséhez;
            
         
               e)
            
            
               a programozási ciklus releváns elemeinek elérhetővé tétele a teljes EURES-hálózat számára az EURES extranetes portál arra szánt részlegén keresztül, az átláthatóság és az egymástól való tanulás fokozása érdekében;
            
         
               f)
            
            
               a nemzeti koordinációs irodák ösztönzése, hogy biztosítsák az (EU) 2016/589 rendelet 31. és 32. cikkének alkalmazása közötti következetességet;
            
         
               g)
            
            
               a koordinációs csoport rendszeres tájékoztatása a programozási ciklus működéséről és szükség esetén módosítások javaslása a formanyomtatványhoz és az eljárásokhoz.
            
         5. cikk
   Az EURES-tagok és -partnerek szerepköre és felelőssége
   Az EURES-tagok és -partnerek a következőkkel járulnak hozzá az EURES programozási ciklusához:
   
               a)
            
            
               adatok szolgáltatása a nemzeti munkaprogramhoz rendelkezésre álló pénzügyi és emberi erőforrásaikról és tervezett tevékenységeikről;
            
         
               b)
            
            
               a nemzeti munkaprogram releváns tevékenységeinek végrehajtása;
            
         
               c)
            
            
               a nemzeti tevékenységi jelentésbe tartozó tevékenységeik végrehajtására vonatkozó adatok biztosítása.
            
         6. cikk
   A nemzeti koordinációs csoport szerepköre és felelőssége
   (1)   A koordinációs csoport szorosan figyelemmel kíséri az (EU) 2016/589 rendelet 31. cikkének alkalmazását és fórumként szolgál a vélemények és a bevált gyakorlat cseréjéhez az EURES programozási ciklus működésének javítása érdekében.
   (2)   A koordinációs csoport évente egyszer elvégzi e határozat alkalmazásának felülvizsgálatát, ami az EURES koordinációs csoport hozzájárulását fogja képezni a Bizottság által az (EU) 2016/589 rendelet 33. és 35. cikkének megfelelően készített tevékenységi- és utólagos értékelési jelentéshez.
   (3)   A koordinációs csoport dönti el, hogy a nemzeti munkaprogramok és a nemzeti tevékenységi jelentések mely elemei relevánsak az EURES teljes személyzete számára, vagyis mely elemeknek kell hozzáférhetőknek lenniük az EURES extranetes portálon az EURES programozási ciklus megfelelő végrehajtásának és az EURES-hálózat célkitűzései elérésének biztosítása érdekében az (EU) 2016/589 rendelet 6. cikkével összhangban.
   (4)   A koordinációs csoport dönti el, hogy az EURES programozási ciklusából fakadó mely információk relevánsak és alkalmazhatók az EURES tevékenységéről szóló jelentések elkészítéséhez az (EU) 2016/589 rendelet 33. cikkének alkalmazásában.
   7. cikk
   Formanyomtatvány
   (1)   A nemzeti koordinációs irodák az I. mellékletben szereplő formanyomtatvány elektronikus változatát használják nemzeti munkaprogramjaik elkészítéséhez.
   (2)   A nemzeti koordinációs irodák annyi tevékenységet jelölhetnek meg az I. mellékletben reprodukált formanyomtatvány egyes szakaszaiban, amennyi szükséges.
   (3)   Amennyiben a 4. cikk b) pontjában említett eszköz, vagy bármely ahhoz kapcsolódó információ és dokumentáció kiigazítást vagy módosítást igényel, az Európai Koordinációs Irodának az új változat elfogadását megelőzően konzultálnia kell a koordinációs csoporttal az (EU) 2016/589 rendelet 14. cikkének megfelelően.
   8. cikk
   Eljárás
   (1)   A nemzeti koordinációs irodák a nemzeti munkaprogramok elkészítése során követik a II. mellékletben megadott ütemtervet.
   (2)   Az elfogadási szakaszt követően a nemzeti munkaprogramokat, illetve azok részeit az EURES extranetes portálon elérhetővé lehet tenni az EURES-hálózat számára.
   9. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2017. július 11-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 107., 2016.4.22., 1. o.
   
   
      (2)  A Bizottság 2012/733/EU végrehajtási határozata (2012. november 26.) a 492/2011/EU európai parlamenti és tanácsi rendelet állásajánlatok és álláspályázatok közvetítése és az EURES újbóli kialakítása tekintetében történő végrehajtásáról (HL L 328., 2012.11.28., 21. o.).
   
      I. MELLÉKLET
      
         A NEMZETI KOORDINÁCIÓS IRODÁK ÁLTAL ÉVES MUNKAPROGRAMJAIK ELKÉSZÍTÉSÉHEZ HASZNÁLANDÓ FORMANYOMTATVÁNY
      
      E formanyomtatvány elektronikus verziója és annak bármely egységes szerkezetbe foglalt változata hozzáférhető lesz a nemzeti koordinációs irodák részére az EURES-portálon.
      A formanyomtatvány különböző szakaszaiban szereplő, az alábbiakban említett tevékenységek tájékoztató jellegűek és nem kimerítőek.
      1.   ÖSSZEFOGLALÓ
      A formanyomtatvány tömör áttekintést nyújt a munkaprogram fő tevékenységeiről a referencia-időszakra vonatkozóan.
      2.   ÁLTALÁNOS TÁMOGATÁSI SZOLGÁLTATÁSOK
      2.1.   A munkavállalóknak nyújtott támogatási szolgáltatások
      
      Támogatási szolgáltatások munkavállalók részére, például:
      
                  —
               
               
                  megfeleltetési és munkaközvetítési tevékenységek (beleértve az álláspályázatok és önéletrajzok kidolgozása terén nyújtott segítséget)
               
            
                  —
               
               
                  toborzási rendezvények szervezése
               
            
                  —
               
               
                  általános tájékoztatás és iránymutatás nyújtása
               
            
                  —
               
               
                  specifikus tájékoztatás és iránymutatás nyújtása (pl. a rendeltetési országok munka- és életkörülményeiről)
               
            
                  —
               
               
                  további szolgáltatások (ha vannak)
               
            2.2.   A munkáltatóknak nyújtott támogatási szolgáltatások
      
      Áttekintést nyújt a munkáltatókat támogató tevékenységekről, beleértve a kis- és középvállalkozások számára nyújtott egyedi támogatást, például:
      
                  —
               
               
                  megfeleltetési és munkaközvetítési tevékenységek (beleértve az állással kapcsolatos követelmények meghatározása és az álláshirdetések megfogalmazása terén nyújtott segítséget)
               
            
                  —
               
               
                  toborzási rendezvények szervezése
               
            
                  —
               
               
                  általános tájékoztatás és iránymutatás nyújtása
               
            
                  —
               
               
                  tájékoztatás a más tagállamokból érkező munkavállalók felvételével kapcsolatos specifikus szabályokról és azokról a tényezőkről, amelyek elősegíthetik az ilyen munkaerő-felvételt
               
            
                  —
               
               
                  további szolgáltatások (ha vannak)
               
            3.   SPECIFIKUS TÁMOGATÁSI SZOLGÁLTATÁSOK
      3.1.   A tanulószerződéses gyakorlati képzés és a szakmai gyakorlat támogatása
      
      3.2.   Támogatási szolgáltatások a határrégiókban
      
      A formanyomtatvány áttekintést nyújt a határ menti munkavállalók és munkaadók részére a határrégiók munkaerőpiacán nyújtott támogatási tevékenységekről, például az alábbiakról:
      
                  —
               
               
                  megfeleltetési és munkaközvetítési tevékenységek
               
            
                  —
               
               
                  a határ menti munkavállalók és munkáltatók sajátos helyzetére vonatkozó releváns információk biztosítása
               
            
                  —
               
               
                  egyablakos megoldások kialakítása a határ menti munkavállalók és munkáltatók támogatására
               
            
                  —
               
               
                  további szolgáltatások (ha vannak)
               
            3.3.   Elhelyezkedés utáni segítségnyújtás
      
      A formanyomtatvány áttekintést nyújt azokról a tevékenységekről, amelyek célja, hogy az utazó munkavállalók jobban be tudjanak illeszkedni új álláshelyükön.
      
                  —
               
               
                  általános tájékoztató/figyelemfelhívó tevékenységek munkáltatók részére az alkalmazásba vett munkavállalók beilleszkedésével kapcsolatban
               
            
                  —
               
               
                  tájékoztatás a munkavállalók beilleszkedése szempontjából releváns, rendelkezésre álló képzési tevékenységekről (pl. nyelvi képzés)
               
            
                  —
               
               
                  további szolgáltatások (ha vannak)
               
            3.4.   Egyéb tevékenységek és más programokhoz való hozzájárulás
      
      A formanyomtatvány tájékoztatást nyújt az uniós költségvetésből vagy nemzeti forrásokból pénzügyileg támogatott, munkavállalói mobilitást szolgáló konkrét programokban való részvételről, a munkavállalói mobilitást célzó két- vagy többoldalú projektekben és bármely más olyan tevékenységben való részvételről, amely a fenti kategóriák közül egyikbe sem sorolható.
      4.   FORRÁSOK ÉS IRÁNYÍTÁS
      4.1.   Humánerőforrás
      
      Az EURES-ben dolgozó személyzet becsült összlétszáma teljes munkaidős egyenértékben (nemzeti koordinációs iroda, EURES-tagok és -partnerek)
      4.2.   Pénzügyi források
      
      Az e tagszervezetek számára hozzáférhető források becsült elosztása euróban, források szerint részletezve: nemzeti források, uniós költségvetés (adott esetben) és egyéb források (adott esetben)
      4.3.   Informatikai infrastruktúra
      
      Az EURES tevékenységei céljára fenntartott informatikai eszközök és infrastruktúra, valamint az EURES-tagok és -partnerek egyéb közös eszközei (pl. az állami foglalkoztatási szolgálat általános infrastruktúrája)
      4.4.   Irányítás
      
      A formanyomtatvány áttekintést nyújt a nemzeti hálózat működését támogató tevékenységekről, például az alábbiakról:
      
                  —
               
               
                  a nemzeti hálózat figyelemfelkeltő tevékenységei
               
            
                  —
               
               
                  a nemzeti koordinációs iroda és a nemzeti hálózat EURES-tagjai és -partnerei közötti interoperabilitás és együttműködés
               
            
                  —
               
               
                  új, innovatív megközelítések terjesztése a szolgáltatások terén
               
            
                  —
               
               
                  együttműködés más érdekelt felekkel, például szociális partnerekkel, más hálózatokkal, pályaorientációs szolgálatokkal, kereskedelmi kamarákkal, társadalombiztosításért és adózásért felelős hatóságokkal stb.
               
            4.5.   Képzés
      
      Tájékoztatást nyújt a nemzeti, regionális és helyi szintű képzésekről (az előképzést is beleértve) és – adott esetben – bármely más, a hálózaton belüli készségek és tudás fejlesztését elősegítő tanulási tevékenységről.
      4.6.   Közlemény
      
      Felsorolja a nemzeti kommunikációs tervekből és/vagy az EURES kommunikációs stratégiájából eredő azon egyedi intézkedéseket és – adott esetben – egyéb jelentős kommunikációs és figyelemfelhívó tevékenységeket, amelyek végrehajtását a referencia-időszakban tervezik, és amelyek a fenti 2. és 3. szakaszban felsorolt támogató szolgáltatások szempontjából relevánsak.
      4.7.   A tevékenységek nyomon követése és értékelése
      
      Felsorolja az EURES nemzeti szintű tevékenysége eredményeinek mérésére szolgáló eszközöket.
   
   
      II. MELLÉKLET
      
         AZ ÉVES NEMZETI MUNKAPROGRAM KÉSZÍTÉSÉNEK IDŐRENDI ÁTTEKINTÉSE
      
      1.   ELŐKÉSZÍTÉSI SZAKASZ
      A nemzeti koordinációs irodák biztosítják a nemzeti és ágazati munkaerőpiacokon jelentkező munkaerőhiányra és -túlkínálatra vonatkozó információk összegyűjtését, elemzését és megosztását, különös figyelmet fordítva a munkaerőpiac legkiszolgáltatottabb helyzetben lévő csoportjaira és a munkanélküliség által leginkább sújtott régiókra, valamint a mobilitási áramlatokkal és mintákkal kapcsolatos adatokra.
      2.   TÁRGYALÁSI SZAKASZ
      Nemzeti koordinációs irodák N – 1. év október 31-ig elkészítik a nemzeti munkaprogram első változatát az előkészítési szakaszban összegyűjtött információk felhasználásával. A tervezetek az extranetes EURES-portál külön erre a célra szolgáló részében találhatók.
      3.   KÖZÖS FELÜLVIZSGÁLATI SZAKASZ
      A nemzeti koordinációs irodák N – 1. év december 31-ig közösen áttekintik az éves nemzeti munkaprogramokat.
      4.   ELFOGADÁSI SZAKASZ
      A nemzeti koordinációs irodák a felülvizsgálati szakasz során az N. év január 31-ig beérkezett visszajelzések figyelembevételével véglegesítik nemzeti munkaprogramjukat.
      5.   VÉGREHAJTÁSI SZAKASZ
      Az éves nemzeti munkaprogramok N. év januárjától decemberéig végrehajtásra kerülnek.
      6.   JELENTÉSTÉTELI SZAKASZ
      A nemzeti koordinációs irodák összegyűjtik az eredményekre vonatkozó információkat és N + 1. év március 31-ig jelentést tesznek a nemzeti munkaprogram végrehajtásáról.